Afternoon Call Action Notes – บล.โกลเบล็ก
ดัชนี SET ปิดภาคเช้า Close 1,661.47 Volume ฿35,180 M Ch …
15 ก.ย. 2560

ดัชนี SET ปิดภาคเช้า
Close 1,661.47 Volume ฿35,180 M
Change +2.37 %Change +0.14%
สรุปภาวะตลาดภาคเช้า
ภาวะตลาดหุ้นไทยช่วงเช้าแม้ว่าจะมีความกังวลเกาหลีเหนือยิงขีปนาวุธพิสัยกลางลงสู่มหาสมุทรแปซิฟิคในช่วงเช้า แต่ความมั่นใจใน Fund Flow ต่างชาติที่ยังคงไหลเข้า รวมถึงแรงซื้อหุ้นที่มีข่าวรายตัวหนุนให้ดัชนีปรับตัวขึ้น พร้อมด้วยVolume ซื้อขาย 3.5 หมื่นล้านบาท
แนวโน้มภาคบ่ายตามค่าสัญญาณทางเทคนิค
ดัชนี SET พยายามยืนบน 1,660 จุด ตลอดเช้าวันนี้ ระดับ stochastic ทรงตัวที่ overbought และ volume ที่ลดต่ำ เตือนให้ระวังความผันผวนที่อาจจะเกิดขึ้นในช่วงบ่าย ทั้งนี้ การยืนปิดตลาดเหนือ 1,660 จุด จะเป็นสัญญาณบวกต่อเนื่องไปถึงสัปดาห์หน้า แต่หากช่วงบ่ายเผชิญแรงขาย แนวหนุนจะอยู่ที่บริเวณ 1,645-1,650 จุด อย่างไรก็ตาม แรงซื้อของนักลงทุนต่างชาติกลับมาเป็นปัจจัยสนับสนุนตลาดอีกครั้ง จึงแนะนำให้เพิ่มการถือหุ้นที่มีขนาดใหญ่เพื่อรับผลบวกดังกล่าว
แนวรับ 1,650 จุด / แนวต้าน 1,675 จุด
Stock of the town @Kusjung
D ซื้อเก็งกำไร
ราคาปิด 9.05 บาท
แนวรับ 9.00 บาท / แนวต้าน 9.40 บาท / Cut loss 8.85 บาท
โครงสร้างกราฟอยู่ในช่วงโค้งตัวแบบกะทะหงาย โดยราคายกตัวขึ้นยืนเหนือเส้น EMA 10 วันได้ต่อเนื่อง พร้อมทั้งเครื่องมือ MACD+RSI ชี้ขึ้นสนับสนุนเป็นสัญญาณซื้อ จึงคาดว่าจะปรับตัวขึ้นต่อได้
DCORP ซื้อเก็งกำไร
ราคาปิด 4.42 บาท
แนวรับ 4.40 บาท / แนวต้าน 4.50 บาท / Cut loss 4.32 บาท
กราฟระยะสั้นโค้งตัวแบบ U shape และราคายกตัวเกาะเส้น EMA 10 วันได้ต่อเนื่อง สอดคล้องกับเครื่องมือ RSI + MACD ชี้ขึ้นสนับสนุนทิศทางเชิงบวกจึงมีโอกาสปรับตัวขึ้นต่อได้
ข่าวสำคัญช่วงเช้า
สมาคมมันสำปะหลังชี้ราคาปีนี้มีแนวโน้มปรับตัวสูงขึ้น หลังผลผลิตลดลง
ZIGA เชื่อปีนี้รายได้ทะลุ 1 พันลบ.ตามปริมาณขายดีคาดกระจุกตัวมากใน Q4/60 พร้อมเปิดสินค้าใหม่หนุนมาร์จิ้น
“เสริมสร้าง พาวเวอร์” (SSP) เคาะราคา IPO ที่ 7.70 บาท เปิดขาย 18-20 ก.ย. นี้
PLANB มั่นใจรายได้ปีนี้โตราว 15-20% หลังครึ่งปีหลังโตต่อเนื่อง – เพิ่มสื่อดิจิตอล คาดอัตราการใช้พื้นที่สื่อโฆษณาปีนี้เฉลี่ยอยู่ที่ 65-70% ปัจจุบัน เจรจาพันธมิตรต่างประเทศ 3 ราย คาดชัดเจนปลายปีนี้-ต้นปีหน้า
INGRS รายได้ปีนี้เหลือแค่ทรงตัวหลังลูกค้ารายใหญ่ปรับโครงสร้าง – แต่กำไรยังโต หลังรายงานกำไร 2Q60 -28.8%YoY ล่าสุด เข้าเทคฯบริษัทคู่ค้าในอินเดียทั้ง 100% จากถืออยู่ 40% มูลค่า 82.60 ลบ.
SKY ลงนามข้อตกลงทางธุรกิจเพื่อขจัดความขัดแย้งทางผลประโยชน์ เชื่อมั่น 3 ปีสร้างผลงานด้วยตนเอง
PTT เปลี่ยนใจทยอยขึ้น NGV รวม 2 ครั้ง ตามแผนปรับปรุงคุณภาพก๊าซฯ หนุนราคาขึ้น 0.27 บาท/กก. ใน ก.ย.